
ОТ РАДОСТИН АПОСТОЛОВ ПАНАЙОТОВ - УПРАВИТЕЛ НА „БУРГАСИНВЕСТ“ ООД

ОТНОСНО:  Определяне представител на Община Бургас в общото събрание на съдружниците на „Бургасинвест” ООД и определяне начина на гласуване на проекто-решенията

УВАЖАЕМИ ОБЩИНСКИ СЪВЕТНИЦИ,

На основание чл.138 от Търговския закон, във връзка с чл.17 от Дружествения договор свиквам общо събрание на дружеството на 03.08.2017 г. от 14.00 часа. В тази връзка в Община Бургас съм входирал покана за свикване на Общо събрание на съдружниците, в която се съдържа определения дневен ред и проекто-решения, свързани с вземане на решение за водене на иск по чл. 145 от ТЗ, във връзка с чл. 45 и 86 от ЗЗД, срещу бившият управител на дружеството Атанас Петков Щерев за нанесена вреда на дружеството от неправомерни действия в размер на 27 879.54  евро, ведно с мораторната лихва за забава. Сумата, представлява глоба понесена  от дружеството заради нарушение на параграф 8 , ал. 1 от Закона за задължителните условия на труд при трансгранични услуги/закон за командироване на работници/ от 20.04.2009 г. заради неспазено минимално трудово възнаграждение от страна на работодателя в Германия.  Разследването на Митница Заарбюркен е започнало срещу отговорното лице Атанас Щерев на 18.03.2014 г., като на 30.04.2015 г. Бургасинвест ООД е привлечено като страна по делото. 

Атанас Петков Щерев е бил управител на дружестото като същият е отоговорното лице за извършеното нарушение и за което следва да му бъде потърсена отговорност за нанесени имуществени вреди на дружеството,  както  и вземане на решение за избор на представител за водене на процеса срещу него и  вземане на решение за разпределяне на финансов резултат за отчетната 2016 г. 
В тази връзка, и в съответствие с разпоредбата на чл.21, ал.1, т.9 от Закона за местното самоуправление и местната администрация, чл.10 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност, чл.14, ал.1 и чл.15, ал.3 от Дружествения договор  на „Бургасинвест“ ООД, предлагам, Общински съвет - Бургас да вземе следните
Р Е Ш Е Н И Я:

І.  Определя …………………………………… ………………за представител на Община Бургас в общото събрание на съдружниците на „Бургасинвест” ООД, насрочено на 03.08.2017 г. от 14.00 часа в административната сграда на „БУРГАСИНВЕСТ“ ООД, находяща се на адрес: гр. Бургас, ул. „Шейново“ № 8 


ІІ. Оправомощава представителя в общото събрание да гласува по предложенията от дневния ред, както следва: 


1. По т.1 от дневния ред: - Да  бъде заведен иск срещу бившият управител на дружеството Атанас Щерев на основание чл. 145 от ТЗ, вр. 45 и 86 от ЗЗД  за нанесена на дружеството вреда, в размер на 27 879.54 евро, ведно с мораторната лихва за забава. Сумата, представлява глоба понесена  от дружеството заради нарушение на параграф 8 , ал. 1 от Закона за задължителните условия на труд при трансгранични услуги/закон за командироване на работници/ от 20.04.2009 г. заради неспазено минимално трудово възнаграждение от страна на работодателя в Германия. Разследването на Митница Заарбюркен е започнало срещу отговорното лице Атанас Щерев на 18.03.2014 г., като на 30.04.2015 г. Бургасинвест ООД е привлечено като страна по делото. Атанас Петков Щерев е бил управител на дружестото като същият е отговорното лице за извършеното нарушение и за което следва да му бъде потърсена отговорност за нанесени имуществени вреди на дружеството 
- „ЗА“

2.  По т.2 от дневния ред: Избира адв.  Елена Кокаларова, БАК,  за водене на процеса срещу Атанас Щерев – „ЗА”
     3. По т.3 от дневния ред: Финансовият резултат за 2016г. да бъде  отнесен за покриване на загуби от минали години - „ЗА”
     4. По точка 4 от дневния ред: Разни - съобразно интересите на Община Бургас. 
С уважение,
РАДОСТИН ПАНАЙОТОВ

УПРАВИТЕЛ НА „БУРГАСИНВЕСТ“ ООД

